Les nueves instalaciones del faru van cuntar con seis amplies habitaciones/camarotes pa ufiertar agospiamientu a otros tantos artistes, una cocina-comedor, que va funcionar tamién como llugar d’alcuentru y xunta; biblioteca, sala de música insonorizada y un taller d’artes plástiques. El diseñu arquitectónicu xira alrodiu del patiu central como elementu protagonista pa componer un esquema coherente cola hestoria del edificiu. La distribución busca xenerar espacios d’intercambiu nes zones comunes, con un planteamientu flexible p’atender usos distintos.
#000016
Les obres de rehabilitación van solucionar, amás, los problemes de capilaridá qu’afecten al inmueble, espuestu davezu a condiciones atmosfériques severes. Pa ello, va trabayase n’especial na envolvente del faru pa devolve-y la so condición material en tolos elementos de piedra, despintaos y falseaos col usu de pintures plástiques. L’actuación va desenvolvese nel mesmu edificiu del faru y nel edificiu amiestu y la urbanización xeneral de la redolada.
#000018